|  |  |  |
| --- | --- | --- |
|  | 2022 елда полиция эшчәнлеге турында Татарстан Республикасы буенча Эчке эшләр министры  хисабы хакында |  |

Татарстан Республикасы Дәүләт Советы КАРАР БИРӘ:

1. 2022 елда полиция эшчәнлеге турында Татарстан Республикасы буенча Эчке эшләр министры хисабын игътибарга алырга.

2. Татарстан Республикасы буенча Эчке эшләр министрлыгына түбәндәгеләрне тәкъдим итәргә:

2.1. Татарстан Республикасы дәүләт хакимиятенең башкарма органнары һәм җирле үзидарә органнары белән үзара эшчәнлектә «2014 – 2025 елларга Татарстан Республикасында җәмәгать тәртибен тәэмин итү һәм җинаятьчелеккә каршы көрәш» дәүләт программасы кысаларында комплекслы чараларны гамәлгә ашыруны дәвам итүне.

2.2. Татарстан Республикасы гавами хакимият органнары, иҗтимагый берләшмәләр, традицион конфессияләрнең дини оешмалары, милли-мәдәни автономияләр белән үзара эшчәнлектә җәмгыятькә милли, раса, дини экстремизм идеологиясе һәм ксенофобия үтеп керүгә каршы тору, мөмкин булган милләтара низагларны булдырмау өлкәсендә чаралар үткәрүне дәвам итүне.

2.3. Татарстан Республикасы шәһәрләрендә һәм башка торак пунктларында җәмәгать тәртибен саклауга юнәлдерелгән, шул исәптән гражданнар оборонасы өлкәсендә чаралар үткәргәндә Татарстан Республикасы Гражданнар оборонасы һәм гадәттән тыш хәлләр министрлыгы белән үзара эшчәнлектә, чаралар үткәрүне дәвам итүне.

2.4. Балигъ булмаганнарны җинаять эшчәнлегенә җәлеп итүгә каршы тору максатында балигъ булмаганнар арасында хокук бозуларны профилактикалау эшен көчәйтүне.

2.5. Массакүләм мәгълүмат чараларында гражданнарның шәхси иминлеге, аларның акчаларын һәм мөлкәтен саклау мәсьәләләрен аңлата торган, хокук бозулар кылуның хокукый нәтиҗәләрен һәм ассоциаль тәртипне булдырмау турында мәгълүмат бирә торган, шулай ук эчке эшләр органнары эше турында халыкта уңай фикер булдыра торган материалларны урнаштыру эшен дәвам итүне.

3. Татарстан Республикасы Министрлар Кабинетына «2014 – 2025 елларга Татарстан Республикасында җәмәгать тәртибен тәэмин итү һәм җинаятьчелеккә каршы көрәш» дәүләт программасын гамәлгә ашыру һәм үз вакытында финанслау эшен дәвам итүне тәкъдим итәргә.

4. Җирле үзидарә органнарына түбәндәгеләрне тәкъдим итәргә:

4.1. Муниципаль берәмлекләр территорияләрендә җәмәгать тәртибен саклау оештыру һәм гражданнарның иминлеге буенча хокук саклау органнары белән үзара эшчәнлекне активлаштыруны.

4.2. Җирле үзидарә органнары вазыйфаи затларының административ хокук бозуларны ачыклау һәм тиешле беркетмәләр төзү эшчәнлегенең нәтиҗәлелеген арттыруны.

4.3. Халык дружиналарының нәтиҗәле эшен тәэмин итүгә юнәлдерелгән эшчәнлекне активлаштыруны.

4.4. Җәмәгать тәртибен саклауда актив катнашучы гражданнарны бүләкләү эшен дәвам итүне.

|  |  |
| --- | --- |
| Татарстан Республикасы  Дәүләт Советы Рәисе | Ф.Х. Мөхәммәтшин |
|  |  |
| Казан шәһәре,  2023 елның 22 феврале  № 1836-VI ДС |  |